ลงทะเบียนชิมช้อปใช้ เดินหน้าต่อเนื่อง พบ 10 วันแรกมีผู้ลงทะเบียนไม่ผ่านวันละ 2 แสนคน ระบบจะเปิดให้ลงทะเบียนจนกว่าจะครบสิทธิ์ 10 ล้านคน
ลงทะเบียนชิมช้อปใช้ เดินหน้าต่อเนื่อง พบ 10 วันแรกมีผู้ลงทะเบียนไม่ผ่านวันละ 2 แสนคน ระบบจะเปิดให้ลงทะเบียนจนกว่าจะครบสิทธิ์ 10 ล้านคนบรรยากาศการลงทะเบียนเข้าร่วมโครงการ ชิม ช้อป ใช้ วันที่ 11 (3 ต.ค.62) ตั้งแต่ช่วงเที่ยงคืนที่ผ่านมามีประชาชนเริ่มเข้าเว็บไซต์ www.ชิมช้อปใช้.com เพื่อลงทะเบียนรับสิทธิ์เข้าร่วมในโครงการอย่างต่อเนื่องจนครบสิทธิ์ 1 ล้านรายเมื่อเวลา 03.14 น.ขณะที่ช่วง 10 วันแรกมีผู้ลงทะเบียนรับสิทธิ์ตามมาตรการชิมช็อปใช้เต็มโควตา 1 ล้านรายทุกวัน โดยเฉลี่ยมีผู้ไม่ผ่านการลงทะเบียนในแต่ละวันประมาณ 200,000 รายโดยระบบจะเปิดให้ลงทะเบียนต่อเนื่องจนกว่าประชาชนจะได้สิทธิ์ครบ 10,000,000 รายขณะที่การตรวจสอบสิทธิ์ของผู้ลงทะเบียน 7 วันแรก พบมีผู้ได้รับสิทธิ์ 5,538,368 ราย ได้รับ SMS ยืนยันสิทธิ์จำนวน 4,723,592 ราย และพบว่ามีผู้เข้ายืนยันตัวตนผ่านแอปพลิเคชันเป๋าตังแล้ว 3,902,443 ราย โดยยืนยันตัวสำเร็จ 2,719,267 รายด้านการใช้จ่าย 5 วันแรกมีผู้ไปใช้สิทธิ์จำนวน 706,450 ราย มีการใช้จ่ายรวม 628 ล้านบาท แบ่งเป็นการใช้กระเป๋าเงินช่องที่หนึ่ง 1,000 บาท ราว 621 ล้านบาท ขณะที่การใช้จ่ายในกระเป๋าเงินช่องที่สองมีผู้ใช้สิทธิ์แล้ว 2,962 ราย มียอดใช้จ่าย 7.5 ล้านบาท หรือเฉลี่ยรายละ 2,532 บาทจังหวัดที่มีการใช้จ่ายมากที่สุดพบว่า กรุงเทพมหานคร มีการใช้จ่าย 87 ล้านบาท รองลงมาคือ จังหวัดชลบุรี 48 ล้านบาท และจังหวัดสมุทรปราการ 29 ล้านบาท